# Szorgos törpék

Táblázatkezelőddel segíts Hófehérkének a törpék napi drágakőkitermelését nyilvántartani!

* Amennyiben lehetséges, a megoldás során (másolható) képleteket és függvényeket használj!
* A részfeladatok között lehet olyan, amely egy korábbi kérdés eredményét használja fel. Ha az előbbi részfeladatot nem sikerült megoldanod, akkor a számot adó eredmény helyett 10 és 100 közötti számokat írj be, és ekkor a későbbi részfeladatra pontokat kaphatsz.
1. Nyisd meg a torpek.xlsx fájlt, ebben kell dolgoznod.
2. Az első sor elé szúrj be egy új sort! A számadatok fölé írd be a hét napjait (B1: Hétfő, C1: Kedd stb.) továbbá az Össz (G1), Átlag (H1) és Legjobb nap (I1) szövegeket! Növeld meg az első sor magasságát, és állítsd be s cellák stílusát 16 pontos, félkövér, vízszintesen és függőlegesen is középre igazítottra!
3. A törpék neve a feladatban **mindenhol** dőlt, félkövér és a cellákban középre igazított legyen!
4. Számítsd ki a számadatok mellett a G és H oszlopokban (G2:H8) az adott törpe összes és átlagos termelését, az átlagot két tizedesjegyre kerekítve jelenítsd meg!
5. Mivel a számadatok a kitermelt drágakövek mennyiségét mindenhol kilogrammban adják meg, minden ilyen adatnál állítsd be a „kg” mértékegységet. Az összes számadat legyen dőlt és jobbra igazított!
6. Az I oszlopban add meg másolható függvény (segítség: index(… hol.van(…))), hogy az adott törpe a hét melyik napján teljesített legjobban. Ezt az oszlopot középre kell igazítanod!
7. Az alapadatok alatt az A9 cellába írd be a „Legjobb teljesítmény” szöveget és a B9:G9 tartomány celláiban másolható képlettel számoltasd ki, hogy az egyes napokon illetve össességében mekkora a legjobb teljesítmény!
8. Az A10 cellába írd be a „Legügyesebb” szöveget, és a B10:G10 tartomány celláiban jelenítsd meg, hogy az egyes napokon illetve összességében melyik törpe érte el a maximális eredményt! (Itt is INDEX…HOL.VAN fog kelleni.)
9. Az egész heti legjobb teljesítményt nyújtó törpe neve a G10 cellában lesz. Ennél a cellánál legyen a háttér sárga színnel kitöltve, és erre a cellára vastag kék szegélyt állíts be!
10. Az összes számított adat (beleértve az I oszlopot és a 9-10. sort is) betűszíne legyen kék.
11. Az A1:I8 tartományt szegélyezd kívül vastag, belül kicsit vékonyabb fekete vonallal!

Jó munkát!